CELEX: 62007CA0246
Language: mt
Date: 2010-04-20 00:00:00
Title: Kawża C-246/07: Sentenza tal-Qorti tal-Ġustizzja (Awla Manja) tal- 20 ta’ April 2010 — Il-Kummissjoni Ewropea vs Ir-Renju tal-Isvezja (Nuqqas ta’ Stat li jwettaq obbligu — Ksur tal-Artikoli 10 KE u 300(1) KE — Konvenzjoni ta’ Stokkolma dwar materjal organiku persistenti li jniġġes — Proposta unilaterali ta’ Stat Membru għall-inklużjoni ta’ sustanza fl-Anness A ta’ din il-konvenzjoni)

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/3
            
         
      Sentenza tal-Qorti tal-Ġustizzja (Awla Manja) tal-20 ta’ April 2010 — Il-Kummissjoni Ewropea vs Ir-Renju tal-Isvezja
      (Kawża C-246/07) (1)
      
      (Nuqqas ta’ Stat li jwettaq obbligu - Ksur tal-Artikoli 10 KE u 300(1) KE - Konvenzjoni ta’ Stokkolma dwar materjal organiku persistenti li jniġġes - Proposta unilaterali ta’ Stat Membru għall-inklużjoni ta’ sustanza fl-Anness A ta’ din il-konvenzjoni)
      (2010/C 161/03)
      Lingwa tal-kawża: l-Isvediż
      
         Partijiet
      
      
         Rikorrenti: Il-Kummissjoni Ewropea (rappreżentanti: G. Valero Jordana u C. Tufvesson, aġenti)
      
         Konvenut: Ir-Renju tal-Isvezja (rappreżentanti: A. Kruse u A. Falk, aġenti)
      
         Partijiet intervenjenti insostenn tal-konvenut: Ir-Renju tad-Danimarka (rappreżentanti: C. Pilgaard Zinglersen u R. Holdgaard, aġenti), ir-Renju tal-Pajjiżi l-Baxxi (rappreżentanti: C. M. Wissels u D. J. M. De Grave, aġenti), ir-Repubblika tal-Finlandja (rappreżentant: J. Heliskoski, aġent), ir-Renju Unit tal-Gran Brittanja u l-Irlanda ta’ Fuq (rappreżentanti: V. Jackson, aġent u D. Anderson, QC)
      
         Suġġett
      
      Nuqqas ta’ Stat li jwettaq obbligu — Ksur tal-Artikoli 10 KE u 300(1) KE — Proposta unilaterali għall-inklużjoni ta’ sustanza, il-perfluoroctane sulfonate, fl-Anness A tal-Konvenzjoni ta’ Stokkolma dwar materjal organiku persistenti li jniġġes
      
         Dispożittiv
      
      
                  (1)
               
               
                  Billi ppropona, unilateralment, li jinkludi sustanza, il-perfluoroctane sulfonate, fl-Anness A tal-Konvenzjoni ta’ Stokkolma dwar materjal organiku persistenti li jniġġes, ir-Renju tal-Isvezja naqas milli jwettaq l-obbligi tiegħu taħt l-Artikolu 10 KE.
               
            
                  (2)
               
               
                  Il-kumplament tar-rikors huwa miċħud.
               
            
                  (3)
               
               
                  Ir-Renju tal-Isvezja għandu jbati l-ispejjeż tal-Kummissjoni Ewropea.
               
            
                  (4)
               
               
                  Ir-Renju tad-Danimarka, ir-Renju tal-Pajjiżi l-Baxxi, ir-Repubblika tal-Finlandja kif ukoll ir-Renju tal-Gran Brittanja u l-Irlanda ta’ Fuq għandhom ibatu l-ispejjeż rispettivi tagħhom.
               
            
         (1)  ĠU C 183, 04.08.2007